open-index/open-wikipedia-markdown huggingface dataset:
נתן מז

ממוזער|בנין שלמה
הרב **נתן מָז** (או **מאז**) (בגרמנית: **Nathan Salomon Maas**; ה'ת"פ, 1720 בקירוב – ו' באב ה'תקנ"ו, 1796) היה רב, ראש ישיבה ודיין בפרנקפורט שחיבר כמה ספרים.

## ביוגרפיה
נתן מז נולד בשנת ה'ת"פ (1720) לאביו שלמה בעיר פרנקפורט. רבו המובהק היה הרב יעקב יהושע פַלק, בעל ה"פני יהושע".

כיהן כארבעים שנה כדיין בקהילת פרנקפורט במהלך שנים אלו היה שותף לפולמוס סביב הגט מקליווא. לאחר פטירת מרא דאתרא האב"ד רבי אברהם אביש מליסא בשנת ה'תקכ"ט, נותר רבי נתן הסמכות התורנית הבכירה בקהילה, והחל לשמש כממלא מקום הרב. בשל כך, לא מיהרה הקהילה לבחור רב חדש. בשנה שלאחר מכן, ה'תק"ל (1770), הוצע לו לכהן בעיר דרמשטאדט. בשל החשש שיענה להצעה ויעזוב את עירם, החליטו פרנסי פרנקפורט בא' בחשוון ה'תקל"א (1770) למנות אותו באופן רשמי לראש ישיבה לכל ימי חייו. בדרך כלל, היה תפקיד ראש הישיבה אחד מתפקידיו של האב"ד, ומינוי זה היה למעשה מתן תוקף רשמי לתפקידו כממלא מקום הרב. הוטלו עליו כל התפקידים שהיו מוטלים על הרב (כנשיאת דרשות מפעם לפעם, ישיבה בראשות בית הדין ואמירת חילוקים בתחילת הזמן), עד שימונה אב"ד חדש, אך גם נאמר לו שכהונתו כראש ישיבה תישמר גם לאחר מינוי רב חדש (מבלי לפגוע בזכויות הרב).

שימש כממלא מקום הרב עד לבחירת רבי פינחס הורוביץ לאחר כשנה, אך המשיך לכהן כראש ישיבה עד לפטירתו בו' באב ה'תקנ"ו.

## ספריו
***בנין שלמה** - לישב את כל הקושיות שהקשו בעלי התוספות על רש"י, נדפס על המסכתות גיטין, קידושין וסנהדרין. יצא לאור על ידי מרדכי עמנואל ביתר עילית ה'תשע"א.
***חידושים על הש"ס** - על המסכתות שבת, פסחים, סוכה, זבחים, כריתות, בבא קמא, בבא בתרא ומכות.
***ביאורים על ה[[נ"ך]]** - לישעיהו ירמיהו נחמיה ותהילים.
***חידושים על הטור**- על חושן משפט.
***בנין שלמה - על התורה**, תשע"ה.

## לקריאה נוספת
*הרב מרדכי הלוי הורוויץ, **רבני פרנקפורט**, מוסד הרב קוק תשל"ב, פרק עשרים ושנים, עמ' 134–143.
*הרב דוב בער שוורץ, **קונטרס מאורות נתן**.
* אודותיו בפורום (ביידיש) אייוועלט https://www.ivelt.com/forum/viewtopic.php?t=25418&start=50
*עריכת ספרו על התורה בעבודה משותפת על ידי מתנדבים https://www.ivelt.com/forum/viewtopic.php?t=25538

## קישורים חיצוניים
* 
* 
* 
* 

## הערות שוליים

קטגוריה:ראשי ישיבה גרמנים
קטגוריה:פרנקפורט: רבנים
קטגוריה:פרשני התלמוד
קטגוריה:אישים הקבורים בבית הקברות היהודי העתיק בפרנקפורט
קטגוריה:גרמנים שנולדו ב-1720
קטגוריה:גרמנים שנפטרו ב-1796
קרב גראן קורונה

**קרב גראן קוּרוֹנֶה** התרחש בספטמבר 1914, בין צרפת לגרמניה, בתחילת מלחמת העולם הראשונה, במסגרת המערכה על הגבולות. באותו הזמן התנהל גם הקרב הראשון על המארן, אשר גם בו ניצחו הצרפתים.

כשבוע וחצי לאחר שנסוגה הארמייה הצרפתית השנייה בקרב לורן, היא הותקפה שוב על ידי הארמייה הגרמנית השישית. הקרב החל ב-4 בספטמבר בהפצצה ארטילרית של הגרמנים, וכפרים רבים נהרסו. הקרבות נמשכו כשבוע במהלכו היו אבדות רבות אולם לא הייתה הכרעה בקרב. ב-9 וב-10 בספטמבר הופגזה גם נאנסי.

ב-12 בספטמבר החלה הנסיגה הגרמנית בחסות הארטילריה, וב-13 בספטמבר כבשו הצרפתים את מחוז מרת ומוזל ללא קרב.
בהמשך הצרפתים התקדמו כמעט עד נהר סאיל שבו יעצרו עד שנת 1918.

## רקע
לאחר כישלון המתקפה הצרפתית בקרב לוריין ב-20 באוגוסט 1914, הארמייה הצרפתית השנייה (גנרל נואל דה קסטלנו) קיבלה פקודות מהמפקד העליון הצרפתי, ג'וזף ז'ופר, ב-22 באוגוסט, לסגת לגראנד *קורונה,* ולהגן על העמדה בכל מחיר. ב-24 באוגוסט ניסתה הארמייה ה-6 (גנרל רופרכט, נסיך הכתר של בוואריה) לפרוץ את הקווים הצרפתיים על המוזל מטול לאפינל ולהקיף את ננסי. לאחר קרב המורטן, ניסיון של הגרמנים להתקדם בצומת הצבאות הראשונה והשנייה הצרפתית .

הפוגה החלה בין ה-28 באוגוסט ל-3 בספטמבר; לאחר מכן, הגרמנים תקפו בו-זמנית את סן-דיה וננסי בקרב גראנד קורונה. לאחר כישלון קרב מורטן, לכידת ננסי הייתה ניצחון פסיכולוגי גרמני חשוב והקיסר הגרמני וילהלם השני בא לפקח על המתקפה. המתקפה הגרמנית הייתה חלק ממתקפה של כל הצבאות הגרמניים בצרפת בתחילת ספטמבר; הצלחה גרמנית הייתה מקיפה את הצבאות הצרפתיים ממזרח. קסטלנו נאלץ לשלוח מספר דיוויזיות מערבה כדי לתגבר את הארמייה השלישית .

## קישורים חיצוניים

גראן קורונה, קרב
גראן קורונה
גראן קורונה
קטגוריה:1914 בצרפת
האלפים האוסטרליים

**האלפים האוסטרליים** (באנגלית: **Australian Alps**) הם רכס ההרים הגבוה באוסטרליה שממוקם במזרח היבשת ונמשך על פני מערב ניו סאות' ויילס, מזרח ויקטוריה וטריטוריית הבירה האוסטרלית. ברכס זה נמצאות הפסגות היחידות באוסטרליה שגובהן מעל 2,000 מטרים מעל פני הים וזהו המקום היחיד ביבשת בו יורד שלג מדי שנה.

הרכס הוא שיאו של "הרכס החוצה הגדול", סדרת הרים, גבעות ורמות שמתמשכים לאורך 3,000 ק"מ מצפון קווינסלנד, דרך ניו סאות' ויילס ולתוך חלקה הצפוני של ויקטוריה. הרכס מהווה את קו פרשת המים בין הנהרות שזורמים מזרחה ונשפכים לים טסמן ובין אלו הזורמים מערבה אל אגן הניקוז מארי-דרלינג או אל אגם אייר.

האזור מוגן במסגרת כמה פארקים לאומיים ובהם פארק שבו ההר הגבוה ביותר ברכס, הר קושצ'ושקו. זהו המקום היחיד ביבשת אוסטרליה שבו ניתן לעסוק בסקי.

לאורך הרכס נמשך שביל הליכה באורך 655 ק"מ שעובר דרך הפארקים הלאומיים ובמרבית הפסגות הגבוהות.

700px|ממוזער|מרכז|הנוף הנשקף מפסגת הר ה'ותם (hotham)

## קישורים חיצוניים

* אתר הפארק הלאומי - האלפים האוסטרליים

אלפים אוסטרליים
קטגוריה:ויקטוריה (אוסטרליה): גאוגרפיה
קטגוריה:ניו סאות' ויילס: גאוגרפיה
קטגוריה:טריטוריית הבירה האוסטרלית: גאוגרפיה
פיטר המבלטון

**פיטר המבלטון** (באנגלית: **Peter Hambleton**; נולד ב 1960) הוא שחקן קולנוע, טלוויזיה, תיאטרון ובמאי ניו זילנדי. התפרסם בתפקיד הגמד הלוחם גלוויין ב"טרילוגיית ההוביט".

המבלטון שחקן תיאטרון מוערך מאוד במולדתו החל את דרכו כשחקן בניו זילנד בשנות ה-90 בסרטים "הקעקוע האחרון" בתפקיד משנה עליו זכה להערכה ו"לוחם הקשת בענן". 
בשנת 2010 השתתף בסרט המלחמה הרומנטי "Home by Christmas" שזכה להצלחה רבה בניו זילנד.
ב-2012 התפרסם המבלטון בתפקיד הגמד הלוחמני גלוויין בסרט הפנטזיה שובר הקופות של פיטר ג'קסון "ההוביט: מסע בלתי צפוי".

## פילמוגרפיה

### קולנוע וטלוויזיה

## קישורים חיצוניים

קטגוריה:שחקני קולנוע וטלוויזיה ניו זילנדים
קטגוריה:ילידי 1960
מרטין קיפנברגר

[ממוזער|"Transportabler U-Bahn-Eingang", מיצב של קיפנברגר ב[שווייץ]]
**מרטין קיפנברגר** (גרמנית: Martin Kippenberger; 25 בפברואר 1953, דורטמונד – 7 במרץ 1997, וינה) היה צייר, אמן מיצב, אמן מיצג וצלם גרמני.

## ביוגרפיה
קיפנברגר נולד בדורטמונד בשנת 1953, ולו חמש אחיות. אביו היה מנהל של מכרה פחם ואימו רופאת שיניים. לאחר שאימו נהרגה בתאונה, הוא זכה בירושה די הצורך כדי להתפרנס. הוא למד בבית הספר הגבוה לאמנויות חזותיות בהמבורג, שם הושפע מזיגמאר פולקה (על אף שלא לימד אותו ישירות).

קיפנברגר שהה זמנית בפירנצה, שם הציג תערוכת יחיד ראשונה בשנת 1977. הוא השתקע בברלין בשנת 1978. בשנה זו הוא ייסד את "משרד קיפנברגר" יחד עם גיזלה קפיטיין, והם אצרו תערוכות שלו ושל חבריו. בתקופה זו קיפנברגר התמנה למנהל של "SO36", חלל מיצג, קולנוע ומוזיקה. כן ייסד להקת פאנק בשם "The Grugas".

לאחר עזיבתו את ברלין מילא קיפנברגר חלק מרכזי בסצנת האמנות של קלן בתחילת שנות ה-80. בקלן קיפנברגר לא הגביל את עצמו לייצור עבודות אמנות, אלא פעל בשלל האספקטים של הצגת האמנות, גם המשניים שבה. ב-1984 ייסד יחד עם אלברט אוהלן את הלורד ג'ים לודג' - חבורת אמנות גרמנית שפעלה עד שנות ה-90.

ב-1989 היגר ללוס אנג'לס. בסוף חייו לימד באקדמיה לאמנות שבקאסל.

מרטין קיפנברגר מת בשנת 1994 מסרטן הכבד.

## עבודתו
קיפנברגר לא דגל בגישה אחידה לאמנות ומדיום יחיד, ויצר מגוון יצירות במדיה מגוונת: פיסול, ציור, עבודות על נייר, צילומים, מיצבים, הדפסים ומיצגים ברי חלוף.

בשוק האמנות, בעודו בחיים, נמכרה יצירה של קיפנברגר בכמיליון דולר בשנת 1991. לאחר מותו ערך יצירותיו עלה משמעותית.

## קישורים חיצוניים

קטגוריה:ציירים גרמנים
קטגוריה:גרמנים שנולדו ב-1953
קטגוריה:גרמנים שנפטרו ב-1997
ירוסלב קאליצין

**יָרוֹסְלַב לְיוּבּוֹמִירוֹב קָאלִיצִין** (בבולגרית: **Ярослав Любомиров Калицин**; 3 בספטמבר 1911, שומן, ממלכת בולגריה – סופיה, הרפובליקה העממית הבולגרית) היה פקיד ציבור בולגרי, פעיל בכיר בארגון ראטניק, המשנה לראש הקומיסריון לשאלות יהודיות והממונה על מבצע גירוש יהודי תראקיה במהלכו נעצרו 4,219 יהודים, ובהמשך גורשו רובם למחנה ההשמדה טרבלינקה.

## ביוגרפיה
ירוסלב קאליצין נולד בשומן ובהמשך עברה משפחתו לסופיה ובה סיים בית ספר תיכון. הוא היה מהפעילים המרכזיים של הארגון האנטישמי ראטניק תחת פטר גברובסקי ואלכסנדר בלב. עם הקמת הקומיסריון לשאלות יהודיות צורף אליו קאליצין ובהמשך התמנה למשנה לראש הקומיסריון אלכסנדר בלב.

בראשית פברואר 1943 הושלמה בקומיסריון עבודת מטה שכללה תוכנית מפורטת לגירושם של יהודי תראקיה ומקדוניה, לקראת חתימת הסכם עם הגרמנים. במסגרת זו הציע קאליצין חלופות ליישומה של תוכנית הגירוש ובכלל זה הקמתם של 3 מחנות מעבר בבולגריה, בדופניצה, ראדומיר ובלגואבגרד. ב-22 בפברואר 1943 חתמו אלכסנדר בלב בשם בולגריה ותיאודור דנקר בשם גרמניה הנאצית על הסכם בדבר גירושם של 20,000 יהודים מהשטחים שסופחו לבולגריה - תראקיה ומקדוניה הווארדארית. שטחים אלו סופחו בתמורה להצטרפות בולגריה להסכם התלת-צדדי. 

קאליצין מונה לאחראי על מבצע גירוש יהודי תראקיה וקבע את מפקדתו בקסנתי. בלב אישר את תוכניתו להקמת מחנות המעבר בבולגריה. הגירוש אמור היה להתנהל כמבצע צבאי וכלל תכנון פרטני לשעות המעצר ואמצעי ההובלה והגירוש של יהודי תראקיה.
ב-4 במרץ לפנות בוקר בוצעה אקציה ברחבי תראקיה ובמהלכה נעצרו 4,219 יהודים, מרביתם מהערים: קוואלה, קומוטיני, קסנתי, דרמה, סרס ואלכסנדרופולי. הם הובלו למקומות ריכוז בדרך כלל מחסני טבק נטושים ומשם לאחר יממה הועברו ברכבות פתוחות למחנות המעבר בבולגריה. בהמשך הועברו לעיר לום, הועלו על 4 מעבורות שהובילו אותם לווינה, משם הועברו ברכבות לקטוביץ וממנה לטרבלינקה. רק כ-100 מהמגורשים ניצלו.

במאי 1943 לאחר גירוש יהודי סופיה, ניהל קאליצין מבצע מעצרים בקרב הנהגת יהדות קיוסטנדיל ושילח את העצורים למחנה הריכוז סומוביט.

## אחריתו
ב-9 בספטמבר 1944 התחוללה ברחבי בולגריה הפיכה שהובלה על ידי חזית המולדת הבולגרית ונתמכה על ידי הצבא האדום אשר כוחותיו כבשו את סופיה בערבו של אותו היום. קימון גאורגייב התמנה לראש הממשלה ואנטון יוגוב מהמפלגה הקומוניסטית הבולגרית לשר הפנים. הוקם בין דין מיוחד לשפיטת משתפי הפעולה עם הנאצים. ירוסלב קאליצין הועמד לדין וב-7 במרץ 1945, הורשע ונדון ל-15 שנות מאסר, קנס של 500,000 לבות והחרמת רבע מרכושו. להרשעה נלווה קלון למשך 16 שנים. קאליצין הלך לעולמו בסופיה. הוא היה נשוי ואב לבן אחד בשם ליובומו.

## קישורים חיצוניים
* Paul Isaac Hagouel, Ph.D, The Annihilation of Jewish Greeks from Eastern Macedonia and Thrace in context and perspective: Facts of the Past, Lessons for the Future 
* 
* ירוסלב קאליצין, באתר יד ושם

## הערות שוליים

קטגוריה:בולגרים במלחמת העולם השנייה
קטגוריה:שואת יהודי יוון
קטגוריה:יהדות בולגריה
קטגוריה:בולגרים שנולדו ב-1911
מדלנה

**מדלנה** (במקור: **Madeline**) הוא ספר ילדים נודע מאת לודוויג במלמנס, אשר בהשראתו נכתבו ספרי המשך והופקו סרטים וסדרת הנפשה - מדלן.

## עלילה
הסיפור מתרחש בפריז, עיר-הבירה של צרפת. בבית זה התגוררו אישה העונה לשם קלבל וחבורת ילדות אשר נוהגות להיות יחדיו בדרך קבע. כאשר ילדות אלו אכלו, צחצחו שיניים והלכו לישון הן תמיד עשו כן בשורות ישרות. רק שמה של אחת הילדות צוין בסיפור: גיבורת הסיפור, הילדה מדלנה. ילדה זו, חרף העובדה שהייתה הקטנה ביותר מבין הילדות, הייתה אמיצה מהן משמעותית (עכברים ונמרים לא הבהילו אותה). בנוסף ימים קרים היו חביבים עליה והיא הצטיינה בלעורר פחד ובלבול אצל קלבל. באחד הלילות מדלנה פרצה בבכי עקב דלקת תוספתן פתאומית. מדלנה אושפזה בבית-חולים ועוררה עצב אצל קלבל ושאר הילדות. אולם השהות בבית החולים לא הייתה עבורה דבר נוראי כלל והיא אפילו זכתה לפינוקים נחמדים. לא תואר מה נעשה לה בניתוח אבל מדלנה הציגה בפני הילדות (שבאו יחד עם קלבל לבקרה) בגאווה, את הצלקת שבבטנה. לקראת סוף הסיפור, בפעם השנייה במהלכו, הוצגה הסיטואציה שקלבל הדליקה מנורה בלילה כי משהו שלילי קרה לפתע (בפעם הקודמת כאשר מדלנה חלתה). הסתבר שהילדות קינאו מאוד במדלנה ופרצו כולן בבכי. קלבל ידעה כי זה עניין של מה בכך ותו לא והילדות שכחו במהרה מקנאתן.

## קישורים חיצוניים
* 

קטגוריה:ספרי 1939
קטגוריה:ספרי ילדים ונוער
קטגוריה:פריז בסיפורת
Inverted minors

**Inverted Minors** הוא מונח המתאר מוסכמת הכרזה בברידג'. המושג נוצר במסגרת שיטת ההכרזה קפלן-שינוולד. בשיטה זו הכרזה בגובה 2 בסדרת מינור בה פתח השותף, מתארת יד חזקה עם התאמה בסדרה, בעוד הכרזה של אותה סדרה בגובה 3 מתארת יד חלשה יותר, גם כן עם התאמה בסדרה.

השימוש במונח Inverted, היפוך בעברית, בא לתאר את השוני בין השיטה לבין מה שהיה מקובל קודם לכן. מקובל היה להכריז בגובה 2 בסדרת השותף עם יד של 6-9 נקודות והתאמה בסדרה ולהכריז בגובה 3 עם 10-12 נקודות והתאמה בסדרה. ב Inverted Minors מתחלפות ההכרזות: הכרזה בגובה 3, מתארת יד עם 6-9 נקודות והתאמה בסדרה. הכרזה בגובה 2 מתארת התאמה בסדרה, עם 10 נקודות לפחות. הטווח העליון של מספר הנקודות בהכרזה בגובה 2, אינו מוגבל. 
 הכרזת סדרת המיינור על ידי המשיב שוללת רביעייה בסדרת מייג'ור. 

## אופן ההכרזה
### הכרזה בגובה 2
הכרזת 2 אחרי פתיחה של 1 של השותף או הכרזת 2 אחרי פתיחה של 1 של השותף מתארת יד של 10 נקודות או יותר והתאמה בסדרה. הכרזה כזו מחייבת לסיבוב הכרזה אחד.

ההכרזה השנייה של הפותח (Rebid):
* הכרזה בגובה 2 של סדרה אחרת, למשל 2 או 2 - מחייבת לסיבוב אחד של הכרזה. הפותח מבטיח ערך נוסף מעל לפתיחה ולפחות 3 קלפים בסדרת המייג'ור שהכריז. יש כאלה החושבים, שזה מחייב למשחק מלא.
* 2NT - הכרזה שאינה מחייבת הכרזה נוספת של המשיב. מתארת יד מינימלית. מאוזנת או חצי-מאוזנת. שולל 4 קלפים או יותר בסדרת המיינור שהוכרזה. לאחר הכרזת 2NT של הפותח, הכרזת סדרה אחרת מסדרת המיינור שהוכרזה, מבטיחה פתיחה ועוצר בסדרה שהוכרזה.  
* הכרזת סדרה חדשה בגובה 3 - מחייבת לסיבוב אחד של הכרזה. מתארת יד עם ערך נוסף מהמינימום, שאינה מאוזנת ועם עוצר בסדרה שהוכרזה. 
הכרזת סדרה אחרת בגובה 3 על ידי המשיב, מבטיחה פתיחה לפחות ועוצר בסדרה המוכרזת. הכרזת סדרת המיינור בגובה 4, על ידי המשיב שוללת עוצר באחת הסדרות. 

הכרזת 3NT של המשיב אחרי הכרזת 3 של הפותח, מבטיחה עוצרים ב  ובסדרת המיינור שלא הוכרזה. 
* חזרה על סדרת המיינור בגובה 3 - הכרזה לא מחייבת. מבטיחה לפחות 4 קלפים בסדרת המיינור שהוכרזה.
* 3NT - מבטיח יד מאוזנת עם 18-19 נקודות.
* הכרזה בגובה 5 בסדרת המיינור - מתארת יד חזקה ולא מאוזנת. ללא עוצרים בשתי סדרות.

### הכרזה בגובה 3
הכרזת 3 אחרי פתיחה של 1 של השותף או הכרזת 3 אחרי פתיחה של 1 של השותף היא הכרזת הפרעה. המתארת התאמה בסדרה ויד של 6 עד 9 נקודות. מטרת ההכרזה היא למנוע מהיריבים מציאת התאמה בסדרה אחרת (בדרך כלל התאמה בסדרת מייג'ור). בדרך כלל תעצור השותפות בגובה 3.
## וריאנט אחר של המוסכמה
### אחרי פתיחה של 1
*2 
שולל רביעייה בסדרת מייג'ור. התאמה ב-. 12 נקודות או יותר.
*2 
שולל רביעייה בסדרת מייג'ור. התאמה ב-. 9-11 נקודות.
*3
שולל רביעייה בסדרת מייג'ור. התאמה ב-. 5-8 נקודות.
### אחרי פתיחה של 1
*2 
שולל רביעייה בסדרת מייג'ור. התאמה ב-. 12 נקודות או יותר.
*3 
שולל רביעייה בסדרת מייג'ור. התאמה ב-. 9-11 נקודות.
*3
שולל רביעייה בסדרת מייג'ור. התאמה ב-. 5-8 נקודות.

## ראו גם
* אדגר קפלן
* Preemptive bid
* Weak two bid
* Jacoby 2NT

## קישורים חיצוניים

*Inverted Minors, Bridgeguys
* Inverted Minors, Larry Cohen ,February 29, 2012

## הערות שוליים

קטגוריה:קונבנציות ברידג'
סוחוי KR-860

**סוחוי KR-860** (ברוסית: **КР-860**; באנגלית: **Sukhoi KR-860**; מוכר גם בשמו הקודם **סוחוי SKD-717** ובכינוי **Kryl'ya Rossii**, "הכנפיים של רוסיה") הוא דגם של מטוס נוסעים רחב גוף דו-קומתי שפותח על ידי יצרנית המטוסים הרוסית סוחוי.

## פיתוח
תכנון המטוס החל בשנת 1990, והדגם הראשון תוכנן לטוס את טיסת הבכורה שלו בשנת 2000. עלות הפרויקט שהוערכה בתחילה בין 4-5.5 מיליארד דולרים, התעדכנה במהלך התכנון לכ-10 מיליארד, דבר שגרם להעלאת מחירים; מ-150 מיליון דולר לבין 160-200 מיליון דולר ליחידה.

תוכניתה של סוחוי הייתה לשווק כ-300 מטוסים, ולייצרם במפעליה שבקאזאן. בתחילה תוכנן המטוס כמטוס נוסעים בלבד, אולם לאחר מכן הציעה סוחוי דגם מטען בשם KR-860T. המטוס הוצע גם לשמש כמכלית שתוביל גז טבעי נוזלי, משדה הנפט והגז סחלין-II שבסחלין, תוך שהוא מתדלק בגז במקום בדלק סילוני.

המטוס תוכנן לשאת משקל מרבי של כ-650 טון, מתוכם כ-300 טון מטענים. בסיפון התחתון תוכננו שלושה מעברים ותצורת ישיבה של 12 בשורה, ובסיפון העליון שני מעברים ופריסת מושבים של 9 בשורה, והוא נועד לשאת בין 860-1000 נוסעים. בעיצוב הכנפיים שולבו כנפונים, ונוספה אפשרות לקיפולם.

הפרויקט התקדם עד לשלב של מודלים שיווקיים. דגם בקנה מידה מוקטן של 1/24 הוצג בסלון האווירי בפריז של שנת 1999 (לחצו לצפייה ). אם היה נבנה, היה זה המטוס הגדול בעולם.

## מאפיינים
### מאפיינים כללים
* **נוסעים**: 860-1000
* **אורך:** 80 מטר 
* **[[מוטת כנפיים]]:** 88 מ', כנפיים מקופלות: 64 מ'
* **שטח כנף:** 700 מ"ר
* **משקל המראה מרבי:** 650,000 ק"ג
* **הנעה:** 4 מנועי R-3350 תוצרת כרטיס רייט 

### ביצועים
* **מהירות מרבית:**1000 קמ"ש       
* **טווח:** 15,000 ק"מ

## ראו גם
* מקדונל דאגלס MD-12

## הערות שוליים

קטגוריה:מטוסי נוסעים רוסיים
קטגוריה:מטוסי סוחוי
לונכורה

ממוזער|Lonchura leucogastroides
[ממוזער|[אורזית]]
ממוזער|Lonchura striata
**לוֹנְכוּרָה** (שם מדעי: *Lonchura*) הוא סוג ציפורי שיר ממשפחת האסטרילדיים. הסוג נפוץ באפריקה ודרום אסיה מהודו וסרי לנקה במערב ועד לאינדונזיה והפיליפינים במזרח.

## מינים
בסוג זה כ-40 מינים:
* *Lonchura nana*
* *Lonchura cucullata*
* *Lonchura caniceps*
* *Lonchura bicolor*
* *Lonchura nigriceps*
* *Lonchura fringilloides*
* *Lonchura striata*
* *Lonchura leucogastroides*
* *Lonchura fuscans*
* *Lonchura molucca*
* *Lonchura kelaarti*
* *Lonchura punctulata*
* *Lonchura leucogastra*
* *Lonchura tristissima*
* *Lonchura atricapilla*
* *Lonchura malacca*
* *Lonchura ferruginosa*
* *Lonchura pallidiventer*
* *Lonchura quinticolor*
* *Lonchura maja*
* *Lonchura pallida*
* *Lonchura grandis*
* *Lonchura vana*
* *Lonchura nevermanni*
* *Lonchura spectabilis*
* *Lonchura hunsteini*
* *Lonchura forbesi*
* *Lonchura nigerrima*
* *Lonchura flaviprymna*
* *Lonchura castaneothorax*
* *Lonchura stygia*
* *Lonchura teerinki*
* *Lonchura montana*
* *Lonchura monticola*
* *Lonchura melaena*
* *Lonchura fuscata*
* אורזית (*Lonchura oryzivora*)

בעבר גם המין הפולש בישראל, כסוף-מקור הודי, שויך לסוג לונכורה, אך בהמשך שויך לסוג *Euodice*.

## קישורים חיצוניים

* 

קטגוריה:בעלי חיים שתוארו ב-1832
קטגוריה:טקסונים שתוארו בידי וויליאם הנרי סייקס
קטגוריה:אסטרילדיים
לבלוב (כתב עת)

שמאל|ממוזער|250px|לוגו לבלוב, גיליון 11
"לבלוב" הוא כתב עת של ה"" בשיתוף עם מרכז מורשת יהדות לוב, העוסק בשמור ותיעוד המורשת ובהיסטוריה של קהילת יהודי לוב. העלון ברובו המוחלט נכתב ב, אך חלקו נכתב גם באיטלקית ובאנגלית. גיליון לבלוב הראשון יצא ביוני 2007 ומאז יוצאים שלושה עד ארבעה גיליונות מדי שנה.

העורך הראשי הראשון ומייסד כתב העת הוא נחום גלבוע המכונה נחצ'ה. משנת 2010 ועד היום העורכת הראשית של ״לבלוב״ היא מתי גילעד. בין חברי המערכת נמנים פרופסור מוריס רומני והחוקרים דוד ויוסף ג'יאן ועוד.

מאמרי כתב העת עוסקים בהרחבה בהיסטוריה של יהודי לוב, בתיעוד ובשימור המורשת של יהודי לוב. בשלוש השנים האחרונות יצאו לאור גיליונות ייעודיים בנושאים: החינוך בלוב, הציונות בלוב, שואת יהודי לוב, הפרעות בלוב, לשונות היהודים בלוב ועליית יהודי לוב לישראל. כמו כן ניתן למצוא מידע אודות כנסים ואירועים של הקהילה, ובתוכם הכנסים השנתיים הקבועים "עת שערי רצון" וה-"לבלוביאדה" המתקיימים בכל שנה מאז שנת 2007.

בראש כל גיליון מתנוסס הפסוק מ"שיר השירים": "הניצנים נראו בארץ עת הזמיר הגיע וקול התור נשמע בארצנו" המסמל את פריחת האביב ואת שיבת עם ישראל לארצו ותחילת גאולתן של ישראל.

## קישורים חיצוניים
* אתר מרכז יהדות לוב
* כתב העת "לבלוב" - גליונות אלקטרונים של כתב העת

קטגוריה:לוב: תרבות
קטגוריה:עיתונות בעברית
קטגוריה:ישראל: כתבי עת
התזמורת הסימפונית של בודפשט

**התזמורת הסימפונית של בודפשט** היא תזמורת הונגרית, המשמשת חלק מרשות הרדיו והטלוויזיה ההונגרית.

## היסטוריה
את התזמורת הסימפונית של בודפשט ייסד בשנת 1943 המנצח ארנסט פון דוהנאני. התזמורת מופיעה מחוץ להונגריה עם מנצחים, מבצעים ומלחינים ידועי שם, בהם אוטו קלמפרר, קלאודיו אבאדו, גאורג שולטי ועוד. התזמורת הוציאה הקלטות בחברות שונות, בהן נאקסוס, גראמי והונגרוטון.

כיום משמש המנצח יאנוש קובאץ'  כמנצחה הקבוע ומנהלה המוזיקלי של התזמורת.

## קישורים חיצוניים
* 


* Official Website of the Hungarian Radio Organisation
* History and discography of the Budapest Symphony Orchestra on the website of Naxos Records|Naxos.
* http://www.gramy.com/kiadvanyok_eng.html Discography] on the website of Gramy Records


## הערות שוליים

בודפשט
בודפשט
קטגוריה:בודפשט: תרבות
קטגוריה:מוזיקה הונגרית
אייר אסיה תאי

**אייר אסיה תאי** (בתאית: **ไทยแอร์เอเชีย**, באנגלית: **Thai AirAsia**) היא חברה לטיסות חסך תאילנדית. החברה, חברת בת של אייר אסיה, מפעילה טיסות בין יעדים באינדונזיה, הודו, הונג קונג, וייטנאם, מיאנמר, מלזיה, מקאו, סין, סינגפור, קמבודיה, ותאילנד.

## תולדות החברה
אייר אסיה תאי נוסדה ב-8 בדצמבר 2003, והחלה לטוס ב-13 בינואר 2004. בתחילה הוקמה החברה כמיזם משותף לאייר אסיה ולתאגיד התאילנדי שין קורפ.

על מנת לקבל את רישיון ההפעלה שלה בתאילנד, חויבה החברה להיות תחת שליטת אזרחים תאילנדים. עם זאת מכרה משפחתו של ראש ממשלת תאילנד, תאקסין צ'ינוואט את החזקותיה בחברה, לחברה הממשלתית-סינגפורית Temasek החזקות.

במאי 2007 רכש מנכ"ל החברה והמיליארדר התאילנדי תאספון ביג'לולד (Tassapon Bijleveld) 51% ממניות החברה, וכך הפך לבעל השליטה בה.

באוקטובר 2012 העבירה אייר אסיה תאי את בסיסה המרכזי מנמל התעופה סוברנבהומי לנמל התעופה הבינלאומי דון מואנג.

## צי המטוסים
צי המטוסים של החברה נכון ליוני 2020:

## קישורים חיצוניים

* 
 מדיה וקבצים בנושא אייר אסיה תאי באתר Airliners.net

## הערות שוליים

תאי
קטגוריה:חברות לטיסות חסך
קטגוריה:חברות תעופה תאילנדיות
Medal of Honor: Airborne

**Medal of Honor: Airborne** (בתרגום חופשי לעברית: **מדליה של כבוד: מוטס**) הוא משחק וידאו מסוגת יריות בגוף ראשון, שפותח על ידי EA Los Angeles והופץ על ידי Electronic Arts לטלפונים הסלולרים ב-28 באוגוסט 2007, למערכת ההפעלה Microsoft Windows וקונסולת המשחקים Xbox 360 ב-4 בספטמבר 2007 ולקונסולת המשחקים פלייסטיישן 3 ב-16 בנובמבר 2007. המשחק הוא ה-11 בסדרת המשחקים *[[Medal of Honor (סדרת משחקים)|Medal of Honor]]* ומתמקד בגיס הצנחנים האמריקאי במלחמת העולם השנייה. השחקן נכנס לנעליו של טוראי (בהמשך - רב"ט) בויד טרווס, אשר משרת בדיוויזיה המוטסת ה-82 ובהמשך גם בדיוויזיה המוטסת ה-17.

## משחקיות

כל משימה במשחק מוצגת על ידי תדרוך בהתחלה, ותדרוך אחר מתרחש במטוס כאשר השחקן מתכונן לקפוץ.

ולבסוף, במקום מול אויבים רגילים עם הופעות וכלי נשק אקראיים, השחקן עומד בפני אויבים שנקבעו מראש, החל בחולצות שחורות האיטלקיות, עד ל-SS. אויבים אלה קשים יותר להבסה.

## ציונים

## קישורים חיצוניים
* 

* 
* Medal of Honor: Airborne, באתר MobyGames 

## הערות שוליים

Airborne
קטגוריה:משחקי יריות ממוחשבים (גוף ראשון)
קטגוריה:משחקי וידאו מבוססי מלחמת העולם השנייה
קטגוריה:משחקי וידאו משנת 2007
קטגוריה:משחקי רשת
קטגוריה:משחקי Windows
קטגוריה:משחקי Xbox 360
קטגוריה:משחקי פלייסטיישן 3
קטגוריה:משחקי מובייל
אומרורו

**אומרורו** (*Omaruru*) היא עיר במחוז ארונגו בנמיביה. באומרורו מתגוררים 14,000 תושבים ושטחה הכולל הוא 352 קמ"ר. אומרורו ממוקמת ליד הרי ארונגו, נהר אומרורו, היבש בדרך כלל, עובר דרכה. השם "אומרורו" הגיע משפת ההררו המקומית, ומשמעות השם - "חלב מר", וזאת מפני שכשהבקר רועה בצמחייה המקומית נעשה חלבו מר. 

אומרורו ידועה ביקבים שלה, וכן בפסטיבל השנתי המתקיים בעיר, בו בני שבט ההררו מנציחים את הצ'יפים הקודמים של השבט. כמו כן, אומררו נמצאת בקרבת אתר הנקרא "אוטג'הנאמאפררו" (*Otjihenamaparero*) בו נמצאו טביעות רגליים של דינוזאורים.

בשנת 1871 הקימו אנדרס אולסון ואקסל אריקסון מבשלת שיכר באומרורו. אריקסון, אוריניתולוג וסוחר שוודי, הקים גם כן מרכז מסחרי במקום. המרכז המסחרי שגשג, ובשנת 1878 הוא העסיק כ-40 לבנים. העסקים של אריקסון הושתתו על סחר ארוך טווח בין דרום אנגולה למושבת הכף, והדבר הצריך הקמת נתיבי מסחר אזוריים.

בשנת 1872 נבנה באומרורו מרכז מיסיון (כיום מוזיאון), שהותקף בשנת 1904 במהלך רצח העם של ההררו והנאמה. 

אומרורו היא העיר היחידה בנמיביה שאינה מחוברת לקו המים הנמיבי. אספקת המים של העיר באה מבורות לאורך נהר האומרורו, שמנוהלות על ידי העירייה. אומרורו מחוברת לקו הרכבת הטרנס-נמיבי.

## קישורים חיצוניים

## הערות שוליים

קטגוריה:נמיביה: ערים
קטגוריה:יישובים שהוקמו ב-1863
הרייר

ממוזער|מטוס AV-8B הרייר II של חיל הנחתים של ארצות הברית מתקרב לנחיתה על אוניית סער אמפיבית

## קישורים חיצוניים
*
גלוקומטר

ממוזער|גלוקומטר
**גלוקומטר** (וכן: גלוקוז-מטר, מד סוכר, DX, מכשיר סוכר) הוא מכשיר רפואי נייד שבעזרתו ניתן לבדוק את ריכוז הגלוקוז בדם.

ישנן שתי משפחות של מדי סוכר:
* **מכשיר המודד על ידי סטיק** – משטח פלסטיק חד פעמי אשר נכנס לתוך מכשיר הסוכר לצורך ביצוע הבדיקה, ועליו מניחים את טיפת הדם. בתוך ה״סטיק״ יש חומר כימי אשר באינטראקציה עם הדם יוצר זרם חשמלי שנשלח למכשיר הסוכר ומפוענח למספר בצג המכשיר. הבדיקה נעשית על ידי דקירה (בדרך כלל באצבע). יש לחבר סטיק למכשיר הגלוקומטר ולהצמיד את האצבע אל הסטיק, הסטיק מתוכנן לקחת את כמות הדם הנדרשת לצורך הבדיקה, והמכשיר יציג את כמות הגלוקוז בנפח הדם. מספר בדיקות הסוכר הממוצע ליום משתנה ותלוי ברמת איזון הסוכר של המטופל.
* **מכשיר לניטור רציף של רמת סוכר** – מדבקה המוצמדת לגוף המטופל המכילה חיישן ומשדר המאפשרים מעקב אחר רמות הסוכר בדם באופן רציף, במשך כל שעות היממה. בעזרת מכשיר זה ניתן למדוד את רמות הסוכר ללא צורך בדקירה והוצאת דם. ניתן להשתמש בחיישן מספר ימים לפני שיש צורך להחליפו. עבור חולי סוכרת סוג 1 ו־2, מערכת זו לניטור סוכר ללא צורך בדקירה חוסכת 1–12 דקירות ביום, וגורמת להפחתת סבל למטופל. רמות הסוכר משודרות לטלפון נייד דרך המשדר אל אפליקציית מובייל ייעודית או לצג נייד אחר המציג את רמת הסוכר של המטופל. החיסרון הוא רמת הדיוק מכיוון שמכשיר זה קורא את רמות הגלוקוז בנוזל בין תאי ולא בדם עצמו קיים פיגור קל אחרי רמות הסוכר בדם. רמת הדיוק של מכשירים אלו משתפרת וגודל החיישנים והמשדרים קטנים לאורך השנים. מערכת זו נמצאת בסל הבריאות של מדינת ישראל.

## קישורים חיצוניים

קטגוריה:סוכרת
קטגוריה:ערכים שבהם תבנית בריטניקה אינה מתאימה
קטגוריה:מכשירי מדידה רפואיים
קטגוריה:מכשירי חשמל רפואיים
מישה אלכסנדרוביץ

**מיכאל (מישה) אלכסנדרוביץ** (ברוסית: **Михаил Александрович**; 23 ביולי 1914, מחוז בלבי , האימפריה הרוסית - 3 ביולי 2002, מינכן) היה זמר וחזן יהודי בעל קריירה בינלאומית, שהשתרעה למעל 7 עשורים.

## קורות חיים
נולד לדוד אלכסנדרוביץ בכפר קטן על יד ויטבסק בלטביה. בהיותו בן חמש עברו הוריו להתגורר בבירה ריגה. כבר בגיל 6 ניכרו בו כישרונות שירתו ובגיל 8 כבר הופיע בקונצרט פומבי בו שר יצירות מאת שוברט, שומאן, גריג ואחרים. בשנות ילדותו היה מוכר כילד פלא והופיע קונצרטים בלטביה, ליטא, אסטוניה, פולין וגרמניה, בהם זכה לפופולריות גבוהה. בשנת 1934, בהיותו בן 20 בלבד, עבר למנצ'סטר שבאנגליה, שם קיבל משרה קבועה של חזן בבית כנסת בעיר. לאחר כשנתיים, בשנת 1936 בא לקובנה וכיהן כחזן בבית הכנסת הגדול, בו קיים גם מופעי אופרה לקהל יהודי ונוכרי.

בשנת 1940 עבר להתגורר במוסקבה והחל לפעול שם. כאשר פלשו הגרמנים לרוסיה במלחמת העולם השנייה עזב את מוסקבה ועבר לטשקנט, שם הופיע באופרה עם החזן משה קוסביצקי. ב-1942 עבר לקווקז, ובשנה זו הרבה להופיע באזורי החזית. בשנת 1943, לאחר תקופה קצרה ששהה במוסקבה למטרת הופעות, עבר להתגורר בלנינגרד שהייתה נתונה במצור, שם הופיע עד לסיום המלחמה. לאחר המלחמה שב למוסקבה שם התגורר עד לשנת 1971. במשך השנים בהן התגורר בברית המועצות ערך אלפי קונצרטים ברחבי המדינה והיה אחד האמנים הבולטים במדינה באותן שנים.

ב-3 במרץ 1971 הגיש בקשה להגר לישראל, ולמרות היד הקשה שננקטה נגד מבקשי אישור יציאה, התקבלה בקשתו מיד. הוא נחת בישראל בנובמבר 1971 יחד עם בני משפחה. במשך שהותו הקצרה בארץ היה חזן בבית הכנסת הגדול ברמת גן.

בשנת 1973 היגר לארצות הברית, והתגורר שם עד לאמצע שנת 1990, אז עבר להתגורר במינכן שבגרמניה, שם חי עד יום מותו ב-2002.

## קישורים חיצוניים

* 
* 

## הערות שוליים

קטגוריה:מוזיקאים יהודים
קטגוריה:זמרים יהודים רוסים
קטגוריה:זמרים לטבים
קטגוריה:זמרים יהודים אמריקאים
קטגוריה:חזנים אמריקאים
קטגוריה:מהגרים מישראל לארצות הברית
קטגוריה:ילדי פלא
קטגוריה:חזנים ישראלים
קטגוריה:חזנים רוסים
קטגוריה:חזנים לטבים
קטגוריה:חזנים ליטאים
קטגוריה:ילידי 1914
קטגוריה:אמריקאים שנפטרו ב-2002
סלים אידריס

**סלים אידריס** (בערבית: **سلیم ادریس**; נולד ב-1957 בחומס) הוא איש צבא סורי והרמטכ"ל לשעבר של המועצה הצבאית העליונה של הצבא הסורי החופשי.

נבחר לרמטכ"ל המועצה הצבאית של הצבא הסורי החופשי ב-15 בדצמבר 2012. תחת הנהגתו זכתה המועצה שבראשה עמד להכרה בינלאומית רחבה, כמו כן פעל על מנת לנטרל אלמנטים המזוהים עם אל-קאעידה בשורות המורדים. לפני עריקתו וחבירתו למורדים במשטר אסד היה קצין בצבא סוריה בדרגת עמיד (בריגדיר גנרל). סיים את תפקידו באופן רשמי ב-16 בפברואר 2014.

אידריס הוא פרופסור להנדסת חשמל בהכשרתו. הוא דובר כחמש שפות, כולל אנגלית.

## קישורים חיצוניים

* 

## הערות שוליים

קטגוריה:אנשי צבא סורים
קטגוריה:עריקים
קטגוריה:מלחמת האזרחים בסוריה: אישים
קטגוריה:מהנדסי חשמל
קטגוריה:ילידי 1957
קבינט (ממשלה)

במדינות רבות בעולם, בעיקר כאלה בעלות משטר נשיאותי, קיים **קבינט**, לרוב גוף האחראי על הזרוע המבצעת של הממשל. בדרך-כלל, הקבינט מורכב מאסופת שרים או פקידים בכירים המקבלים החלטות ביצועיות.

## אטימולוגיה
בשפות אירופאיות רבות, משמעות השם היא "חדר קטן" או חדר המיועד ללימוד. מקור המושג הוא מהעובדה שכאשר המונרך חפץ להתייעץ עם שריו, התייעצות התנהלה בחדר קטן ולא באולם המרכזי. בעקבות כך, התכנסות השרים (אף אחר ביטול או שינוי שיטת הממשל ממלוכנית לדמוקרטית) כונתה "קבינט".

## תיאור
במדינות בהם המשטר הוא בשיטת וסטמינסטר, כמו אנגליה, הקבינט הוא גוף המקבל החלטות אודות מדיניות הממשלה לגבי חוקים המוצעים בפרלמנט. בארצות הברית, בה נהוג משטר נשיאותי, תפקיד הקבינט שונה לחלוטין, ותפקידו לייעץ לנשיא, שהוא ראש המדינה כך שקודם קבלת ההחלטה יישמעו דעות מגוונות.

דבר זה גם משפיע על הרכב הקבינט: בעוד שבמדינות בהן הקבינט מקבל החלטות הקבינט הוא מראשי הזרוע המבצעת, הרי שבמדינות בהן הוא רק מייעץ, הוא מורכב לרוב מאנשי מקצוע וראשי הסוכנויות השונות או מוסדות המדינה. כמובן מאליו, שחברי הממשלה אינם יכולים לשמש גם כחברי הקבינט, מפני שעצתם אינה יכולה להיות נקיה משיקולים משניים.

חברי הקבינט לרוב מוגדרים כ"שר", ולתוארם נלווה גם תיאור לתפקיד (לדוגמה: "שר הביטחון"); במדינות מסוימות, כמו מקסיקו, אנגליה והפיליפינים, התואר הוא "מזכיר".

## ראו גם
*הקבינט המדיני-ביטחוני
*קבינט ממשלת בריטניה
*הקבינט של ארצות הברית

## קישורים חיצוניים

* 
*

קטגוריה:מוסדות שלטון
מחנה ביל"ו

**מחנה ביל"ו (מחנה ליפקין)** הוא מחנה צבאי גדול ליד כפר ביל"ו, צומת ביל"ו ורחובות.  המחנה משמש כבסיסה של עוצבת האש ובו שוכנות שתי חטיבות המילואים השייכות אליה (55 ו-551). 

## היסטוריה
הבסיס הוקם על ידי הצבא הבריטי ונכבש על ידי גדוד 52 של חטיבת גבעתי ב-2 באפריל 1948.
במלחמת העצמאות שימש המחנה כבסיס ליציאת השיירות לירושלים דרך כביש חולדה ודרך בורמה והוקם בו בית חולים צבאי מספר 8, שקלט את פצועי קרבות הנגב במלחמת העצמאות.

במאי 2013 נקרא המחנה על שם רב-אלוף אמנון ליפקין-שחק.

בשנת 2016 הוחל בשיפוץ המחנה במאות מיליוני שקלים בהערכות לקליטת יחידות שפונו ממחנה סירקין.

בשנת 2021 הועברה לבסיס חטיבה 55 לאחר שפונתה ממחנה סירקין.

בשנת 2024 הוחלט שיחידת מיתר תועבר לבסיס לאחר שתפונה מכנף 25.

## הערות שוליים

ביל"ו
ביל"ו
קטגוריה:הנצחת קצינים בכירים בצה"ל
א.א.ל. לימסול

**א.א.ל. לִימָסוֹל** (ביוונית: **ΑΕΛ Λεμεσού**, קיצור של **Αθλητική Ένωση Λεμεσού** – איגוד הספורט של לימסול) הוא מועדון כדורגל קפריסאי המשחק בליגת העל הקפריסאית. המועדון נחשב למועדון הרביעי בגודלו בקפריסין עם 6 אליפויות (האחרונה ב-2012) ו-7 גביעים (האחרון ב-2019). אצטדיון הבית של המועדון הוא אצטדיון טסיריון בלימסול, שמכיל 13,331 מקומות ישיבה.

המועדון נוסד ב-4 באוקטובר 1930 על ידי סטאברוס פיטאס. ב-6 בינואר 1931 רשם המועדון את משחקו הראשון בהיסטוריה נגד PSC, המשחק הסתיים בניצחון של א.א.ל. 1-6. בשנת 1939 זכה המועדון בתואר הראשון שלו הגביע הקפריסאי. בשנת 1941 זכתה א.א.ל באליפות הראשונה שלה. בעונת  זכתה א.א.ל. באליפות הראשונה שלה לאחר 44 שנים. בעונת  השתתף המועדון לראשונה בתולדתיו במפעל אירופי גביע אירופה לאלופות, אך הודח בסיבוב הראשון על ידי ריאל מדריד כאשר ריאל ניצחה 0–6 בשני המשחקים. בעונת  העפיל המועדון לראשונה בתולדותיו לשלב הבתים של הליגה האירופית לאחר שהודח מהסיבוב הפלייאוף של מוקדמות ליגת האלופות על ידי אנדרלכט והוגרל לבית עם: מרסיי, פנרבחצ'ה ובורוסיה מנשנגלדבך. לימסול סיימה במקום האחרון עם 4 נקודות והודחה מהטורניר. בעונת  סיימה את הליגה במקום השביעי.

## תארים
;אליפות **(6):** 1941, 1953, 1955, 1956, 1968, 2012
;הגביע הקפריסאי **(7):** 1939, 1940, 1948, 1985, 1987, 1989, 2019
;הסופר קאפ הקפריסאי **(4):** 1953, 1968, 1985, 2015

## קישורים חיצוניים

* 

* אתר האוהדים הרשמי של המועדון

קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1930
קטגוריה:לימסול: ספורט
*
דניאל רוזנפלד

**דניאל רוזנפלד** (נולד ב-21 ביוני 1952) הוא מטאורולוג ישראלי, מומחה במדעי האטמוספירה ובהנדסת האקלים, פרופסור אמריטוס במכון למדעי כדור הארץ באוניברסיטה העברית בירושלים.
בשנת 2013 הוא נבחר לחבר של האקדמיה האירופית למדעים ולאמנות ובשנת 2015 זכה בפרס א.מ.ת. יחד עם עמיתו הישראלי פרופ' יוסף לויה. פרופ' רוזנפלד חבר בפאנל הבין-ממשלתי לשינוי האקלים, ה-IPCC.

## ביוגרפיה
רוזנפלד נולד בכפר סבא. אחרי שירותו הצבאי סיים בשנת 1977 את התואר בוגר בגאולוגיה באוניברסיטה העברית. בשנת 1980 סיים באותה האוניברסיטה את עבודת התואר המוסמך וב-1986 את הדוקטורט בפיזיקת העננים והגשם. אחר כך עשה לימודי פוסט דוקטורט במרכז תעופת החלל ע"ש גודרד של נאס"א במדינת מרילנד בארצות הברית.
בשנת 1988 חזר לישראל והצטרף לסגל האוניברסיטה העברית. החל משנת 2001 הוא מכהן בה כפרופסור מן המניין למדעי האטמוספירה.
החל משנת 2014 מכהן גם כסגן פרופסור למדעי האטמוספירה באוניברסיטאות טקסס A&M ובאוניברסיטת ננג'ינג בסין.

## פועלו
פרופ' רוזנפלד חוקר את השפעות זיהום האוויר על העננים, הגשם ומערכת האקלים, כולל מחקרי זריעת עננים להגברת כמויות המשקעים.
פרופ' רוזנפלד הראה שזיהום האוויר יכול בתנאים מסוימים לגרום להפחתה בכמויות הגשם, במיוחד באזורים הרריים.

הוא הראה שבעננים מפותחים אנכית זיהום האוויר דוחה את היווצרות הגשם לגבהים גדולים יותר, ולפיכך להביא להגדלת עוצמתו כאשר הוא לבסוף נופל, וכמו כן להגדלת הסיכוי שהסופות תיצורנה אבני ברד גדולות. זיהום האוויר יכול להגדיל גם את הסיכוי שהסופה תיצור טורנדו.

פרופ' רוזנפלד גם הראה שזריעת העננים בשולי סופת הוריקן באמצעות חלקיקי עשן היגרוסקופי יכולה להקטין את עוצמת הסופה, מכיוון שהזריעה מגבירה את עוצמתם על חשבון העוצמה המקסימלית של הסופה מסביב לעין ההוריקן.

דניאל רוזנפלד הוא נשוי ואב לשני ילדים.

## פרסים
פרופ' רוזנפלד זכה בפרסי הערכה רבים לפועלו:
* פרס ע"ש סומי לתרומתו למדידת עננים ומשקעים מלוויינים, מאת האגודה המטאורולוגית האמריקאית AMS.
* פרס האיגוד המטארולוגי העולמי WMO לחקר השפעת האדם על שינויי מזג אוויר.
* פרופ' רוזנפלד זכה בפרס לנדאו לשנת 2005.
* פרס שפר לחקר השפעת האדם שינויי מזג אוויר, מאת האגודה האמריקאית לשינויי מזג אוויר (Weather Modification Association)
* פרס הידידות למומחים זרים, מאת ממשלת סין העממית.
* פרס אמ"ת למדעים מדויקים לשנת 2015.

## קישורים חיצוניים

* דניאל רוזנפלד באתר האוניברסיטה העברית
* מחקר פורץ-דרך: זיהום אוויר גורם להפחתת המשקעים באזורים הרריים
* https://en.earth.huji.ac.il/sites/default/files/earthen/files/cv_rosenfeld-2018_www.pdf

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי כדור הארץ
קטגוריה:מטאורולוגים ישראלים
קטגוריה:זוכי פרס א.מ.ת.
קטגוריה:זוכי פרס לנדאו למדעים ולמחקר
קטגוריה:ישראלים שנולדו ב-1952
פאקס אמריקנה

[ממוזער|הקריקטורה הפוליטית "עשרת אלפים מיילים מהקצה לקצה" משנת [1898 אשר ממחישה את האזור העצום שנמצא תחת השפעתה של ארצות הברית (אשר מיוצגת בקריקטורה כעיטם לבן-ראש) - מפוארטו ריקו ועד לפיליפינים]]
**פּאקס אמריקנה** (מלטינית: **Pax Americana;** מילולית: "**השלום האמריקאי**") הוא מונח המתאר תקופה של שלום ויציבות יחסית במערכת הבין-לאומית לאחר סיום מלחמת העולם השנייה בשנת 1945. המונח שימש תחילה לתיאור מצב של שלום יחסי בחצי הכדור המערבי ובעולם המערבי תחת השפעתה והובלתה של ארצות הברית, ובהמשך הורחב לתיאור הסדר הבין-לאומי הרחב יותר שהתפתח לאחר המלחמה. לעיתים מקושרת תקופה זו גם למושג , המתאר את היעדרן של מלחמות רחבות היקף בין המעצמות מאז אותה תקופה.

לפי תפיסה זו, לאחר מלחמת העולם השנייה הפכה ארצות הברית למעצמת על הכלכלית, התרבותית והצבאית המרכזית בעולם (לצד ברית המועצות), ונטלה תפקיד מוביל בעיצוב הסדר הבין-לאומי. אף שהמערכת נשענה במידה רבה על הסכמה ושיתוף פעולה בין מדינות, אחד המאפיינים המרכזיים של הפאקס אמריקנה הוא מבנה חד-קוטבי, שבו הסדר העולמי מאורגן סביב מוקד כוח מרכזי אחד.

בהקשר זה משמש המונח גם לתיאור מעמדה הצבאי והכלכלי של ארצות הברית ביחס למדינות אחרות לאחר מלחמת העולם השנייה. אחד הביטויים הבולטים למדיניות זו היה תוכנית מרשל, שבמסגרתה העבירה ממשלת ארצות הברית סיוע כלכלי בהיקף של כ-13.3 מיליארד דולר למדינות מערב אירופה לצורך שיקום כלכלי לאחר המלחמה. תוכנית זו נתפסת לעיתים כאחד הצעדים הראשונים בביסוס הפאקס אמריקנה.

המונח פאקס אמריקנה הוא בהשראת המונחים פאקס רומנה של האימפריה הרומית, פאקס בריטניקה של האימפריה הבריטית ופאקס מונגוליקה של האימפריה המונגולית ועל שם אלת השלום הרומית פאקס.

## בתקופה המודרנית
מסוף מלחמת העולם השנייה ב-1945 ועד התמוטטות ברית המועצות ב-1991, השימוש במונח "פּאקס אמריקנה" נעשה בעיקר על ידי חברי הגוש הקומוניסטי. הוא נחשב כהסדר בינלאומי חלקי שחל רק על מדינות הגוש הקפיטליסטיות. בהקשר זה, התייחס למדיניות החוץ של ארצות הברית בימי המלחמה הקרה תוך בלימת הגוש-הקומוניסטי, באמצעות ומעורבות הדיפלומטית נרחבת וניצול כוחה הצבאי העצום. לאחר מלחמת העולם השנייה, ארצות הברית הפכה למעצמת-על והובילה את עיצובם של מוסדות בינלאומיים כמו האומות המאוחדות, הבנק העולמי וקרן המטבע הבינלאומית. ארצות הברית שמרה על עליונות כלכלית וצבאית, בין היתר דרך בריתות צבאיות כמו נאט"ו והקרנת עוצמתה הצבאית ברחבי העולם. אחת התכונות של Pax Americana היא קידום דמוקרטיה ליברלית, שווקים חופשיים וגלובליזציה. ארצות הברית הייתה כוח מניע מאחורי הסכמי סחר בינלאומיים ומדיניות כלכלית גלובלית, מה שקידם את תהליך הגלובליזציה והסחר החופשי הבינלאומי.

במהלך המלחמה הקרה, ארצות הברית נאבקה בהתפשטות הסובייטית במאבק בין ההגמוניות על דומיננטיות עולמית. ארצות הברית קידמה סדר עולמי המבוסס על דמוקרטיה וקפיטליזם. לאחר נפילת ברית המועצות, הדומיננטיות של ארצות הברית התחזקה. אולם במאה ה-21 נרשמו אתגרים עם עליית סין, סכסוכים אזוריים ושינויים בדינמיקה הגלובלית.

## ראו גם
* החצר האחורית של אמריקה

קטגוריה:ארצות הברית: פוליטיקה
קטגוריה:מילים וביטויים בלטינית
קטגוריה:שלום
אילן אוסטפלד

**אילן אוסטפלד** (נולד בשנת 1963) הוא יועץ תקשורת וכתב צבאי ישראלי. בשנת 2019 שימש כדובר מפלגת תל"ם, וכיום משמש כדובר מפלגת "כחול לבן".

## ביוגרפיה
אוסטפלד נולד וגדל בחדרה ולמד בתיכון אורט יד לייבוביץ' בנתניה. בשנת 1981 התגייס לצה"ל, התנדב לצנחנים ושובץ בגדוד 890. בצנחנים עבר אוסטפלד מסלול הכשרה כלוחם וקורס מ"כים חי"ר. אוסטפלד לחם במלחמת לבנון הראשונה, כחלק מחטיבת הצנחנים אשר ביצעה נחיתת סער אמפיבית בשפך נהר האל-אוואלי. כעבור יומיים נפצע קשה בכתפו מפגיעת כדור. לאחר שהחלים מפציעתו, השלים אוסטפלד קורס קצינים ושימש כקצין מטה ומבצעים בחטיבת הצנחנים וביחידת שלדג.

בשנת 1988 מונה לקצין האג"ם של סיירת מטכ"ל, עליה פיקד באותה העת משה יעלון, והיה מעורב בין היתר בתכנון ובביצוע של מבצע "הצגת תכלית". לאחר מכן השתלם במכללה הבין-זרועית לפיקוד ולמטה כראש לשכתו של עוזר ראש אג"ם, האלוף גיורא רום, ואחר כך כראש הלשכה של מפקד חילות השדה, האלוף עמנואל סקל.

בשנים 1994–1996 שימש אוסטפלד כמפקד בית הספר ללוחמה בטרור בדרגת סא"ל. לאחר מכן השתחרר מצה"ל. בשנת 2001 מונה אוסטפלד לכתב הצבאי של גלי צה"ל ולאחר מכן שימש כיועץ התקשורת של שר החוץ, סילבן שלום. בשנת 2006 מונה אוסטפלד ליועץ התקשורת של שר הביטחון, עמיר פרץ, ושימש בתפקידו במהלך מלחמת לבנון השנייה. כמה חודשים לאחר המלחמה התפטר אוסטפלד, לאחר שמתח ביקורת קשה על התנהלות פרץ מול התקשורת. בהמשך, שימש אוסטפלד כיועץ התקשורת של יו"ר הכנסת, חברת הכנסת דליה איציק.

אוסטפלד הוא בעל תואר ראשון במזרחנות מאוניברסיטת תל אביב. הוא נשוי ואב לשלושה. מתגורר בחדרה.

## קישורים חיצוניים

* 
* 
* 
* 
* 
;מכתביו:
* .
* 
* 

## הערות שוליים

קטגוריה:סגל גלי צה"ל
קטגוריה:כתבים צבאיים ישראלים
קטגוריה:פרשנים צבאיים ישראלים
קטגוריה:חיילי אגף המודיעין
קטגוריה:חיילי חטיבת הצנחנים
קטגוריה:עיתונאים כותבי עברית
קטגוריה:עיתונאים ישראלים
קטגוריה:חיילי חיל הרגלים במלחמת לבנון הראשונה
קטגוריה:מפקדי בית הספר לקליעה, צליפה ולוחמה בטרור
קטגוריה:סגני-אלופים בצה"ל
קטגוריה:בוגרי אורט יד ליבוביץ
קטגוריה:בוגרי אוניברסיטת תל אביב
קטגוריה:ישראלים שנולדו ב-1963
ניל מכסיף

**ניל מכסיף** (שם מדעי: *Indigofera articulata*) הוא מין נדיר מהסוג ניל, צמח טרופי ממשפחת הפרפרניים. הצמח גדל כיום באזור בקעת הירדן כצמח בר או פליט תרבות.

## שימוש בניל להפקת צבע בעת העתיקה
מין זה כנראה גודל בעבר לצורך הפקת הצבע אינדיגו. לפי מסורת הזיהוי מתקופת הגאונים ולפי מספר חוקרים, ניתן לזהות את הצבען אינדיגו שהופק מהניל עם 'קלא אילן' הנזכר בספרות חז"ל. לדעת יהודה פליקס, הניל המכסיף הובא לארץ ישראל בשלהי תקופת הבית השני, והוא שיער שגידלו אותו באזור בקעת ים המלח ועמק הירדן. אישוש להנחה זו התקבל עם מציאתם של 276 זרעים מפוחמים של ניל בעין גדי, סמוך לבית הכנסת מהתקופה הביזנטית. לפי זיהוי הזרעים, מדובר בניל מכסיף או בניל מכחיל (Indigofera ceorula). פליקס אף הציע שמתקנים שהתגלו בסמוך לארמון החשמונאים ביריחו (שני בורות גדולים), שימשו לצביעת אריגים בחומרים שהופקו מצמח זה.

בחפירות שנערכו בעין בוקק, נחשף בית מלאכה שפעל החל מהתקופה ההרודיאנית ועד לתקופת מרד בר כוכבא. בדיקות שנערכו באפר האתר הראו על המצאות הצבען ניל. החוקרים דוד אילוז וזהר עמר מאוניברסיטת בר-אילן הציעו שייתכן שממצא זה מה מעיד על הפקה של צבע האינדיגו באתר מהצמחים שגודלו באזור.

עדויות ברורות לגידול הניל בתקופה הערבית הקדומה נמצאו בצוער, יריח ובית שאן. גידולו נמשך עד למאה התשע עשרה, ובראשית המאה העשרים הוחלף בחומרים סינתטיים וזולים יותר לצביעה.

## קישורים חיצוניים

* משום קלא אילן – איסטיס וניל הצבעים באתר פורטל הדף היומי

## הערות שוליים

קטגוריה:פרפרניים
קטגוריה:ארץ ישראל: פרפרניים
פרג'י שוואט

רבי **פרג'י שוואט** (חי במאה ה-16) היה פייטן תוניסאי יליד מרוקו. שירתו התחבבה על יהודי תוניסיה ועל כלל יהודי צפון אפריקה וזכתה לתפוצה רבה.

## ביוגרפיה
שוואט נולד בעיר פאס שבמרוקו, והגיע בבגרותו הגיע לאי ג'רבה בדרום-מזרח תוניסיה, כאחד מתלמידי חכמים. במהרה עמדו תושבי העיר על טיבו ולמדו להכיר את גדולתו בתורה, בשירה עברית וערבית יהודית.

באגדות רבות מספרים יהודי המקום על הרב שוואט אותו הם מכנים "הפייטן והמקובל האלוהי, רבי פרג'י שוואט". בשל פרסומו נוצר מנהג לעלות לקברו השוכן בימינו בתוניסיה.

סיפור חייו ומותו הונצחו בשיר עם בלשון הערבית-היהודית, הפותח במילים "יא אילהנא, יא אילהנא, רבי פרג'י יכון מעאנא".

## שירתו
רוב פיוטיו של הרב שוואט עוסקים בנושא הגלות והגאולה. נושא זה הוא מרכזי כל כך שכל שאר הנושאים אינם אלא שישית מכלל שיריו, ואף הם קשורים בנושא הגאולה בדרך מן הדרכים. כך הם השירים שכתב לכבוד שבת ולכבוד תורה וכך הם השירים לכבוד חתן וכלה.

עקב עיסוקו של הרב שוואט גם בקבלה ובחכמת הנסתר, הוא כתב גם פיוטים קבליים על עשר הספירות ובשבחו של רבי שמעון בר יוחאי.

רוב שיריו נכתבו במטרה שיושרו בניגוני זמר בבית-הכנסת, ליד שולחן השבת או בסעודת מצווה. המשורר מציין את המנגינה בכך שהוא רושם לפני הפיוט התחלת שיר אחר שמנגינתו ידועה לקהל הקוראים.

סגנון שירתו נקי ומנופה והוא שולט בצורות השיר ואף מחדש צורות ותבניות מקוריות. בצד ההשפעה הגדולה של שירת ספרד על שירתו ניכרת השפעתו של רבי ישראל נג'ארה. שיריו נתקבלו אצל יהודי צפון אפריקה והם מושרים ומזומרים עד היום. סגנונו השפיע על רבים מהמשוררים העבריים בצפון אפריקה שבאו אחריו. שירו המפורסם ביותר הוא "ירח יקר".

## לקריאה נוספת
*אפרים חזן, **שירי פרג'י שוואט**, הוצאת מכון בן צבי, ירושלים תשל"ו
*טובה רוזן, **לאזור שיר: על שירת האזור בימי הביניים**, הוצאת אוניברסיטת חיפה, חיפה, תשמ"ה
*מיכל שרף, **"פרג'י שוואט הוא רפאל מלח משורר נודד בתוניס"**, בתוך: יד להימן - קובץ מחקרים לזכר א"מ הברמן, לוד, תשמ"ד, עמ' 215–252

## הערות שוליים

קטגוריה:פייטנים
קטגוריה:יוצרים בערבית יהודית
קטגוריה:משוררים יהודים תוניסאים
ראסל א. אוסמון

**ראסל א. אוסמון** (באנגלית: **Russell A. Osmun**; 19 במאי 1887 - 9 באוגוסט 1954) היה ראש הסוכנות המשולבת לאיסוף מודיעין של ארצות הברית במזרח התיכון בתקופת מלחמת העולם השנייה.

שילב דעות קדומות משלו בהשפעה בריטית ניכרת. על פגישתו עם בן-גוריון ומשה שרת ב-1943 שבו ניסו השניים לגייס את תמיכתו להצלה מן השואה ולעניין הציוני, כתב: "הם בחורים קשוחים... אילו נולדו בשיקגו, בוודאי היו מצטרפים לאספסוף של אל קפונה".

בדיווחים מארץ ישראל במהלך השואה שחקרו אוסמון ורייט את הפסיכולוגיה היהודית הגיעו למסקנה שבשיא השואה "הציונות בפלשתינה... נעשתה לאובססיה". מאחר שהיהודים מתבוננים במציאות מנקודת מבט מעוותת שנובעת מפחדים, אמתיים ומדומים: "הם מתחילים לשכנע את עצמם... שרודפים אותם שוב, כמו בימי התנ"ך. שכנוע זה משווה למעשיהם גוון של מאטיריות מיסטית ומסביר את התרבות הרוחנית שמצמיחה פנטיות ואלימות".
בפיתוח נוסף להכללה זו אמר ש" היהודים מגלים דחפים אמוציונליים ודחפים אטוויסטיים עזים, שיוצרים פרנויה לאומית".

לאחר המרד הערבי הגדול של 1936-1939 ועם סגירת שערי ארץ ישראל לכניסת יהודים על ידי הבריטים בלחץ ערבי לנוכח פעילות המופתי בברלין ומעל הכל- בשל השואה עצמה, שאף אחד מאלו לא נזכרו בדו"חות. אבחנו המומחים של אגף המודיעין בוושינגטון בציונים "תסביך רדיפה.. שמוליד מחדש את התחושה שהעם היהודי הוא קורבן נצחי של העוולות שנעשו לו". אנשי המודיעין ייחסו את הפסיכולוגיה הזו לכל היישוב ולכל הציונים בדרך שנועדה ליצור את הרושם שהציונות היא תנועה פשיסטית.

ב-30 בספטמבר 1946 פרש מצבא ארצות הברית, בדרגת בריגדיר גנרל.

אוסמון נפטר ב-9 באוגוסט 1954 ונקבר בבית הקברות הלאומי ארלינגטון.

## הערות שוליים

קטגוריה:אמריקאים במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1887
קטגוריה:אמריקאים שנפטרו ב-1954
הקונצרטהאוס של וינה

ממוזער|האולם הגדול
**הקונצרטהאוס** (**בית הקונצרטים**) **של וינה** (בגרמנית: **Wiener Konzerthaus**) הוא אולם קונצרטים שנחנך בווינה בשנת 1913. הבניין נמצא ברובע השלישי, ממש בשולי הרובע הראשון בווינה. מאז הקמתו משתדל הקונצרטהאוס לשים דגש הן על מסורת והן על סגנונות מוזיקה חדשניים.

ב-1890 עלה לראשונה הרעיון להקים "משכן לפסטיבלי מוזיקה". בבסיס המחשבה על בניין חדש רב-תכליתי הייתה הכוונה למשוך קהל רחב יותר מזה של המוזיקפראיין של וינה המסורתית. נוסף לאולם קונצרטים, השרטוטים הראשונים של לודוויג באומן ל"אולימפיון" כללו גם זירת החלקה על הקרח ומועדון אופניים. באזור פתוח לצד הבניין, היו 40,000 מבקרים יכולים לצפות באירועים. השרטוטים לא התקבלו. אף על פי כן, כיום יש זירת החלקה על הקרח ממש ליד הבניין.

הקונצרטהאוס נבנה לבסוף בין 1911 ל-1913. האדריכלים היו פרדיננד פלנר והרמן הלמר; העבודה התבצעה בשיתוף עם לודוויג באומן.

## מתקני הופעות
שטח הבניין הוא כ-2,800 מ"ר (40x70 מ"ר) ובמקור הכיל שלושה אולמות, שבהם אפשר לקיים קונצרטים בו-זמניים, הודות לאיטום המשוכלל. הבניין המקורי בסגנון אר נובו נהרס בחלקו במהלך שיפוצים ושינויים, אבל הבניין שוחזר מרישומים מקוריים בשנות ה-70' של המאה ה-20. בוני העוגבים, חברת ריגר האוסטרית, התקינה עוגב צינורות היסטורי בקונצרטהאוס בשנת 1913. בין 1997 ל-2000 עבר הבניין כולו שיפוץ מלא.

* האולם הגדול, מכיל 1,840 מושבים
* אולם מוצרט, מכיל 704 מושבים
* אולם שוברט, מכיל 336 מושבים
* אולם בריו נוסף במהלך השיפוצים האחרונים ויכול להכיל עד 400 איש.

קובץ:Mozart-Saal, Wiener Konzerthaus.jpg|אולם מוצרט
קובץ:Schubert-Saal, Wiener Konzerthaus.jpg|אולם שוברט
קובץ:Berio-Saal, Wiener Konzerthaus.jpg|אולם בריו


## תוכנית
הקונצרטהאוס מהווה אכסניה לתזמורת הסימפונית של וינה, לתזמורת הקאמרית של וינה, לאקדמיה לזמרה של וינה ול-Klangforum Wien. כמה מנויים כוללים גם קונצרטים של הפילהרמונית של וינה וארגונים אחרים.

"עמותת הקונצרטהאוס הווינאי" מקיימת גם כמה פסטיבלים במשך השנה:
* פסטיבל מוזיקה עתיקה *Resonanzen*  בינואר
* פסטיבל האביב *Wiener Frühlingsfestival*
* "פסטיבל המוזיקה הבינלאומי" במאי ויוני
* Wien Modern*  "מודרני בווינה" בסתיו

==מנהלים==
* אגון זפהלנר (1946 - 1961)
* פטר וייזר (1961 - 1977)
* הנס לנדסמן (1978 - 1984)
* אלכסנדר פריירה (1984 - 1991)
* קארסטן ויט (1991 - 1996)
* כריסטוף ליבן-זויטר (1996 - 2007)
* ברנרד קרס (2007 - 2013)
* מתיאס נסקה (מאז יולי 2013)

==לקריאה נוספת==
<div class="mw-content-ltr">
* Barta, Erwin, *Das Wiener Konzerthaus zwischen 1945 und 1961. Eine vereinsgeschichtliche und musikwirtschaftliche Studie''. Schneider, Tutzing 2001 


## קישורים חיצוניים

* 


* Wiener Konzerthaus
* Wien Modern Festival


קטגוריה:אוסטריה: אולמות קונצרטים
קטגוריה:וינה: תרבות
קטגוריה:וינה: מבנים
סיגל מורן

**סיגל מורן** (נולדה ב-27 באוקטובר 1965) היא מנהלת ישראלית ששימשה מנכ"לית משרד הרווחה והביטחון החברתי. בין השנים 2009–2018 כיהנה כראש המועצה האזורית בני שמעון.

## ביוגרפיה
מורן נולדה בראשון לציון. בנערותה לקחה חלק פעיל בתנועת הנוער העובד והלומד, ומילאה תפקיד של יו"ר מועצת חניכים ארצית. מהפך בתפיסת עולמה חל כאשר עברה מתנועת הנוער העובד והלומד לתנועת השומר הצעיר, כיוון שהאמינה בהתיישבות בנגב. בצה"ל שירתה בנח"ל ושימשה כמזכירת הגרעין. השתחררה מצה"ל בדרגת סגן.

הייתה חברה בגרעין שהקים את קיבוץ שומריה, ובגיל 23 התמנתה לרכזת המשק הראשונה של הקיבוץ.

בשנת 1997 מונתה מטעם הקיבוץ הארצי ללוות קיבוצים בתקופת המשבר הגדול של התנועה הקיבוצית. בשנת 2001 עברה עם משפחתה לקיבוץ בית קמה.

בשנת 2000 החלה לעבוד במועצה האזורית בני שמעון, והקימה את היחידה האסטרטגית. במסגרת תפקידה זה הובילה תהליך אסטרטגי לצמיחה דמוגרפית במועצה, והובילה את תהליך ההקמה של היישוב גבעות בר ואת קליטת קהילת עצמונה בשומריה.

בשנת 2009, נבחרה לראשות המועצה האזורית בני שמעון. בתקופת כהונתה כמנהלת היחידה האסטרטגית וראש המועצה, מספר התושבים במועצה הוכפל, ובכל היישובים עסקו בצמיחה דמוגרפית. בתקופתה הוקמה ועדה מקומית לתכנון ובנייה, וגדל מספר בתי הספר במועצה מבית ספר אחד ב-2009 ל-5 בתי ספר יסודיים ובית ספר על יסודי ב-2013. מורן הייתה שותפה בהקמת פארק חצרים, אזור התעסוקה "עידן הנגב", הרחבת אתר ההטמנה דודאים, יעוד יערות להב לתיירות, והקמה של פארק התעשייה בצומת שוקת.

מורן הייתה שותפה ומובילה בפורומים באזור הנגב וכיהנה כיו"ר מעברים נגב צפוני ואשכול נגב מערבי.

ב-7 במרץ 2017 הודיעה מורן, יחד עם עוד שישה ראשי מועצות אזוריות, על הצטרפותה למפלגת יש עתיד.

למורן תואר ראשון במדעי החברה מהאוניברסיטה הפתוחה ותואר שני במדיניות ציבורית מהאוניברסיטה העברית.

בין השנים 2019-2021 כיהנה כמנכ"לית "מכון ברנקו וייס".

בין השנים 2021-2023 כיהנה כמנכ"לית משרד הרווחה, תחת שר הרווחה מאיר כהן.

בשבעה באוקטובר, לאחר היוודע דבר נפילתו של אופיר ליבשטיין, ראש מועצת שער הנגב, הצטרפה מורן לצוות המועצה וסייעה בטיפול במשפחות הנפגעים ובתהליך השיקום. 

החל מיוני 2024 מנהלת מורן את קרן הביתה לחיזוק החינוך בישובי העוטף והגליל. 

באוקטובר 2025 נבחרה מורן ליו"ר קיבוץ כפר עזה.

## קישורים חיצוניים

* 
* 
* 

## הערות שוליים

קטגוריה:ראשי המועצה האזורית בני שמעון
קטגוריה:נשים בראשות מועצות אזוריות בישראל
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בית קמה: אישים
קטגוריה:ראשי רשויות מקומיות מטעם יש עתיד
קטגוריה:מנכ"לי משרד הרווחה והשירותים החברתיים
קטגוריה:ישראליות שנולדו ב-1965
קטגוריה:ישראלים שנולדו ב-1965
יהושע לייפר

ממוזער|הרב לייפר במהלך נאום
הרב **יהושע לייפר** (נולד בי"ח בתמוז תשי"ז, 17 ביולי 1957) הוא דיין ומורה צדק המשמש כנשיא מכון עוז והדר במונסי ובניו סקוור, ניו יורק.

## קורות חיים
נולד בישראל בי"ח בתמוז ה'תשי"ז לרבי יחיאל וצפורה. אביו כיהן כאדמו"ר מטעמשוואר בירושלים.

למד בישיבת סקווירא, ונישא לבתו של הרב משה ניישלאס, אב"ד סערדהעלי ורב שיכון סקווירא. גיסו הוא הרב דוד טברסקי, האדמו"ר מרחמסטריווקא בירושלים, שאף הוא חתנו של הרב ניישלאס.

הרב לייפר משמש כממשיך דרכו של חותנו הרב ניישלאס כרב המקוואות של מונסי. לאחר פטירת אביו, בשנת תש"ע, מונה באופן רשמי כממלא מקום אביו אך למעשה איננו נוהג כאדמו"ר. בשנת תשע"ג מונה לכהן כאב"ד קהילת באר משה בעיר מאנסי שבניו יורק, שם נערכה הנחת אבן הפינה לבנייני המוסדות של הקהילה.

## עוז והדר

בשנת תשמ"ח החלו במכון עוז והדר לעבוד על מסכת גיטין כפתיח לש"ס כולו. בסביבות שנת תש"נ החל לייפר לכהן כנשיא המכון והכוללים עוז והדר, עד אז ניהל את המכון הרב יוסף סאמעט. אך בהמשך המכון הגיע לחובות והפרויקט נתקע. לאחר תקופה גייס הרב לייפר את הרשי פרידמן מקנדה והוא לקח על עצמו את מימון הוצאת התלמוד בבלי שנקראה על שמו "מהדורת פריעדמאן".

מאוחר יותר גייס הרב לייפר את יהודה לייב פרלמוטר מארצות הברית לצורך מימון מהדורת תלמוד מתיבתא.

## לקריאה נוספת
***ממלכת התורה** – קורות מכון עוז והדר, טבת תשס"ח עמ' שצה-תכא.

## קישורים חיצוניים

* מאחורי ארון הספרים של מכון "עוז והדר", ריאיון עם לייפר באתר עוז והדר.
* 

קטגוריה:עורכים ישראלים
קטגוריה:מו"לים ישראלים
קטגוריה:עורכים יהודים אמריקאים
קטגוריה:מו"לים יהודים אמריקאים
קטגוריה:מהדירי ספרות תורנית
קטגוריה:רבנים חרדים אמריקאים
קטגוריה:מהגרים מישראל לארצות הברית
קטגוריה:ראשי מכוני מחקר תורניים
קטגוריה:סגל עוז והדר
יהושע
קטגוריה:אבות בתי דין
קטגוריה:בוגרי ישיבת סקווירא
קטגוריה:אמריקאים שנולדו ב-1957